**په ورمونټ کې عامه کتابتونونه**

**عامه کتابتون څه شی دی؟**

عامه کتابتونونه د زده کړې، د ساتيري او ځان سره د مرستې لپاره ټاکل شوي ځایونه دي او د هر عمر او د ټولو خلکو لپاره چې هر ډول مخينه ولري داسي فرصتونه وړاندې کوي چې زده کړي وکړي او د ځاني پرمختګ لاري چاري تعقیب کړي. کتابتونونه معمولا هغه مواد وړاندې کوي چې مراجعين یې کتلای شي او همداراز له ودانۍ او اسانتیاوو څخه هم استفاده کولای شي. د کتابتون کارمندان معمولاٌ د دې لپاره وي ترڅو پوښتنو ته ځواب ووايي او له کتابتون څخه د استفادې په چارو کې له مراجعينو سره مرسته وکړي.

**عامه کتابتونونه څه شی وړاندیز کوي؟**

|  |  |  |
| --- | --- | --- |
| مراجعين او ګټه اخيستونکي کولای شي په کتابتون کې د يو څه مودې لپاره له ډیرو موادو څخه استفاده وکړي او پرته له کوم لګښت څخه يې بېرته کتابتون ته وسپاري. په دې موادو کې کېدای شي لاندي توکي شامل وي: | | |
| * د لویانو او ماشومانو کتابونه |  | * غږیز کتابونه او موسيقي |
| * اخبار |  | * مجلې |
| * وسایل |  | * فلمونه |
| په ډیرو کتابتونونو کې مراجعينو ته په وړیا ډول ځينې نندارې وړاندي کېږي. په دې ډول کتابتونونو کې بېلابېلې نندارې وړاندي کېږي: | | |
| * د لویانو او ماشومانو لپاره تعلیمي نندارې |  | * د کیسې وختونه او د ماشومانو نور فعالیتونه |
| * هنري نندارې |  | * د موسیقي نندارې |
| په ډیرو کتابتونونو کې مراجعينو ته د ټکنالوژۍ خدمات هم وړاندي کېږي. په دې ټکنالوژۍ کې کېدای شي بېلابېل ډولونه شامل وي: | | |
| * کمپیوټرونه او انټرنټ ته لاسرسی |  | * پرينټرونه او سکېنرونه |
| * وړیا وای فای |  | * آنلاین سرچینې او ټولګي |
| * برېښنايي کتابونه |  |  |
| کتابتونونه معمولا د مراجعينو لپاره لومړنۍ اسانتیاوې لري: | | |
| * څوکۍ |  | * د کار او کورنۍ دندې د ترسره کولو لپاره میزونه |
| * تشنابونه او د څښاک اوبه |  | * د ناستې خونه یا د مطالعې لپاره ارام ځایونه |

**څنګه کولای شئ د کتابتون غړی شئ؟**

که تاسو په داسې ښار کې ژوند کوئ چې هلته کتابتون وي، نو د کتابتون غړیتوب وړیا دی. ډیری کتابتونونه به ستاسو نوم، پته، او د تلیفون شمیره یا بریښنالیک پته وغواړي. په ځینو کتابتونونو کې ستاسو د ID غوښتنه هم کېږي. له قانوني اړتيا پرته، کتابتون ستاسو شخصي معلومات له هیچا سره نه شریکوي. په ډیرو مواردو کې، تاسو اړتیا نه لرئ چې د کتابتون د لیدلو لپاره د کتابتون غړیتوب ولرئ.

**د پوښتنو ځوابونه ترلاسه کړئ**

کتابداران هر هغې پوښتنې ته د ځواب ویلو دپاره شتون لري کوم چې کېدی شي د کتابتون کاروونکي د هر څه په اړه ولري. که څه هم کتابداران نه شي کولی ستاسو پوښتنو ته سمدلاسه ځواب ووایي، دوی به څېړنه کوي او کله چې ځواب ومومي ستاسو سره به اړیکه نیسي.

**آنلاین مالومات ترلاسه کړئ (ډیټابیسونه)**

د کتابونو سربېره، کتابتونونه د ډیټابیسو له لارې مالوماتو ته آنلاین لاسرسی وړاندې کوي. د دغه ډیټابیسو کارول وړیا دي او د مقالو، الیکټرونیکي کتابونو، ویډیوګانو، او انځورونو څخه ډک وي ترڅو ستاسو د اړتیاو سره سم مالوماتو په لړ کې ستاسو مرسته وکړي. دوي د ښوونیزې څېړنې څخه نیولې ستاسو د کورنۍ پروژو او شوقونو دپاره د مقالو او لارښوونې پورې د هر څه په اړه مالومات لري او د آنلاین مالومات موندلو دپاره په زړه پورې ځای دی.

**کتابونه ترلاسه کړئ**

کتابداران کولی شي ستاسو سره د کتاب په موندلو کې مرسته وکړي که چیرې تاسو ته سرلیک او لیکوال مالوم وي. همدارنګه دوی کولی شي ستاسو د لېوالتیاو او مالوماتي اړتیاو پر اساس ستاسو د راتلونکي کتاب په اړه سپارښتنې وکړي.

کېدی شي ستاسو د لیدنې په وخت ستاسو کتابتون هر هغه کتاب ونلري چې تاسو یې لوستل غواړئ. له نېکه مرغه، کتابداران کولی شي ستاسو په ایالت کې او بهر د نورو کتابتونونو څخه ستاسو سره د کتاب په پورولو کې مرسته وکړي. کتابداران کولی شي د کتابتونونو ترمنځه پور [Interlibrary Loan] کارولو سره د نورو کتابتونونو څخه د کتاب په پورولو کې ستاسو سره مرسته وکړي. کله چې ستاسو غوښتل شوی کتاب راورسي، تاسو کولی شئ وې ګورئ او خپل ځایي کتابتون ته یې نېغ په نېغه بیرته ورکړئ.